**Indbydelse til Showdown Danmark Cup 1 i weekenden den 3. og 4. august 2024.**

Kære alle sammen.

Showdownudvalget byder alle velkommen til en ny og forhåbentlig forrygende sæson med hele 4 Cup stævner.

I denne omgang handler det om Cup 1, så tøv ikke og få dig tilmeldt og få de øvrige i din klub til også at tilmelde sig, så vi kan få en god og fantastisk start på Cup sæsonen.

Husk at kampplanerne først bliver udsendt onsdagen før et stævne efter kl. 12.

Udvalget vil gøre opmærksom på afbestillingsreglerne på Fuglsangcentret. som betyder, at hvis man melder afbud mindre end 72 timer før arrangementsstart, så frafalder DBS legattilskuddet og det vil betyde, at man skal betale den fulde pris for opholdet.

Udvalget vil dermed sende en ekstra opkrævning.

Så husk at melde afbud i god tid ellers koster det! – smiler.

Afbud skal ske ved at skrive til mailadressen: afbud@showdowndanmark.dk

Det er jeres eget ansvar at give Husk at give besked i god tid, så udvalget kan nå at kontakte Fuglsangcentret.

**Tid:**

Lørdag den 3. august 2024 Kl. 12.00 til søndag den 4. august 2024, Kl. 17.30.

**Sted:** Fuglsangcenteret, Søndermarksvej 150, 7000 Fredericia.

**Arrangør:** Parasport Danmarks Idrætsudvalg for Showdown (Showdownudvalget).

**Priser:**

Ophold og forplejning: 645 Kr.

Valgfri aftensmad om søndagen: 102 Kr.

Startgebyr for spillere ved Cup 1: 350 Kr.

**Spillerlicens: 100 kr.**

**Spillerlicensen betales ved første tilmeldte stævne i den nye sæson.**

**Tilmelding:**

Du tilmelder dig i din klub. Det er også i din klub du betaler for stævnet. Hver klub skal benytte det online tilmeldingssystem og klubben betaler efterfølgende den tilsendte faktura. Du tilmelder dig enten som spiller, som træner eller som ledsager. Stævnets dommere tilmelder sig direkte hos showdownudvalgets turneringsleder.

Til kasserer/tilmeldingsansvarlige

Klubbens tilmelding og betaling foregår i 2 processer.

Først tilmeldes spillere, trænere og ledsager af den tilmeldingsansvarlige, og efterfølgende sender Parasport Danmark en faktura til klubberne.

Du må kun spille med bats af træ ved stævner i Showdown Danmark Cuppen.

ved brugen af Bats af kulfiber, metal, plexiglas og andre plastmaterialer vil ikke blive godkendt ved batkontrollen før turneringsstart.

Alle kampe i cuppen spilles der bedst af 3 sæt og med en tidsbegrænsning på 15 minutters effektiv spilletid pr. sæt.

Ved deltagelse i turneringer afholdt af Showdownudvalget giver man samtykke til, at billeder og videoer taget under stævnet kan bruges på Showdownudvalgets officielle Facebookside og website.

Man kan bede om, at der bliver taget så lidt video og billeder som muligt af en selv ved stævnet ved at sende Showdownudvalget en mail på persondata@showdowndanmark.dk

**Vi har udsendt disse ting til klubberne:**

1. Indbydelse til Cup 1.
2. Program for Cup.
3. Om stævner på Fuglsangcenteret. Generelle regler og gode råd.
4. Til klubbens kasserer og tilmeldingsansvarligr. Tilmelding og betaling til showdownstævner.

Vi glæder os til at se jer alle til endnu en god dyst med bat og bold.

Med sportslig hilsen.

Parasport Danmarks Idrætsudvalg for Showdown.